Κάβος Κέρκυρας

Ο Κάβος είναι οικισμός και παραθαλάσσια περιοχή στο ακρότατο σημείο της Κέρκυρας, στη Λευκίμμη με υψόμετρο 10 μέτρα. Ήταν το cavo bianco της ενετικής περιόδου και σύμφωνα με την απογραφή 2011 έχει 685 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10676 (σελ. 202 του pdf) Στα ανοιχτά της παραλίας του, μεταξύ Κερκύρας και ηπειρωτικών ακτών, έγινε η περίφημη ναυμαχία μεταξύ των Κορινθίων και Αθηναίων στον Πελοποννησιακό πόλεμο. Ο Κάβος αποτελεί σήμερα τουριστικό προορισμό. Πριν από κάποια χρόνια υπήρχαν μερικά μόνο σπίτια ανάμεσα σε ελαιόδενδρα λιγοστοί κάτοικοι, αγροικίες των Λευκιμαίων και τίποτε άλλο. Σήμερα το σκηνικό έχει αλλάξει ριζικά, καθώς διαθέτει άρτια τουριστική υποδομή. Διακρίνεται για την έντονη νυχτερινή ζωή ενώ ως προορισμός είναι ιδιαίτερα γνωστός στην αγγλική νεολαία. Διαθέτει οργανωμένη παραλία με ρηχά καθαρά νερά. Από τον Κάβο μπορεί κανείς να κάνει ημερήσιες εξορμήσεις στην Σύβοτα της Θεσπρωτίας, τους Παξούς, ακόμη και στην Πάργα.

 Παραπομπές 

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Νότιας Κέρκυρας